section_heading: Pritoci
paragraph_text: Potok ima nekoliko pritoka, od kojih su neki nepresušni, Ribnjak i Dubrava (s pritokom Milovance) – pritoke u naselju Lepavina, Kraljevac -protječe kroz naselje Velika Mučna, potok Mučnjak s Lipovskim potočićom, Kamenica, Jagnjedovec (Jagnjedovčec), Draganovec i Petrov dol, Ivanačka (s pritokom Riđina barica?), kanal-potočić Jaružica, Koševac (s pritokom Borovljanski potočić), Brzava, Komarnica -protječe kroz naselje Novigrad Podravski (s pritocima Grabovnica i Zdelja -protječe kroz naselje Virje), Moždanski jarak (prije Mošćanski jarak) - kanal pročišćenih otpadnih voda grada Koprivnice utiče pokraj Hlebina i dr. Neki od njih ljeti više skoro da i nemaju vode u donjem toku. Uglavno svi ti mali potočići dolaze s obronaka Bilogore i Kalnika. U nepresušnim pritocima, kao i u gornjem dijelu potoka Koprivnice, živi potočni rak. Imena ovih potočića su iz starih i novih mapa a neka su lokalna.